PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक वैक्सीन की 30.79 करोड़ डोज लगाई गयी हैं।
- भारत में पिछले 24 घंटों में वैक्सीन की 60.73 लाख खुराकें लगाई गयीं।
- पिछले 24 घंटों में भारत में 51,667 नये मामले दर्ज।
- भारत में सक्रिय मामले कम होकर 6,12,868 तक पहुंचे।
- अब तक पूरे देश में कुल 2,91,28,267 मरीज संक्रमण से मुक्त।
- पिछले 24 घंटों के दौरान 64,527 मरीज संक्रमण मुक्त।
- पिछले लगातार 43वें दिन दैनिक नये मामलों की तुलना में दैनिक रिकवरी अधिक रही।
- रिकवरी दर में इजाफा, वह 96.66 प्रतिशत पहुंची।
- साप्ताहिक पॉजिटिविटी दर पांच प्रतिशत से नीचे कायम। वर्तमान में यह 3.00 प्रतिशत है।
- दैनिक पॉजिटिविटी दर 2.98 प्रतिशत है, जो लगातार 18वें दिन पांच प्रतिशत से कम पर कायम है।
#Unite2FightCorona#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 की ताज़ा जानकारी
- पिछले 24 घंटों में भारत में 51,667 नये मामले दर्ज।
- भारत में सक्रिय मामले कम होकर 6,12,868 तक पहुंचे।
- अब तक पूरे देश में कुल 2,91,28,267 मरीज संक्रमण मुक्त।
- पिछले 24 घंटों के दौरान 64,527 मरीज संक्रमण मुक्त।
- पिछले लगातार 43वें दिन दैनिक नये मामलों की तुलना में दैनिक रिकवरी अधिक रही।
- रिकवरी दर में इजाफा, वह 96.66 प्रतिशत पहुंची।
- साप्ताहिक पॉजिटिविटी दर पांच प्रतिशत से नीचे कायम। वर्तमान में यह 3.00 प्रतिशत है।
- दैनिक पॉजिटिविटी दर 2.98 प्रतिशत है, जो लगातार 18वें दिन पांच प्रतिशत से कम पर कायम है।
कोविड-19 टीकाकरण की ताज़ा जानकारी
केंद्र सरकार द्वारा निशुल्क और राज्यों द्वारा सीधी खरीद व्यवस्था के तहत अब तक वैक्सीन की 30.54 करोड़ से अधिक  खुराकें राज्यों और केंद्र शासित प्रदेशों को प्रदान की गई हैं।आज आठ बजे सुबह तक उपलब्ध आंकड़ों के हिसाब से उपरोक्त खुराकों में से बेकार हो जाने वाली खुराकों को मिलाकर कुल 29,04,04,264 खुराकों की खपत हो चुकी है।
अभी राज्यों और केंद्र शासित प्रदेशों के पास कोविड-19 टीके की 1.50 करोड़ से अधिक  खुराकें बची हैं और इस्तेमाल नहीं हुई हैं, जिन्हें लगाया जाना है।इसके अलावा, टीके की 47,00,000 से अधिक खुराकें तैयार हैं और अगले तीन दिनों के भीतर राज्यों और केंद्र शासित प्रदेशों को मिल जायेंगी।
ज्यादा जानकारी के लिए पढ़ें : https://pib.gov.in/PressReleasePage.aspx?PRID=1730494
कोविड-19 टीकाकरण: मिथक बनाम तथ्य
- कोविड-19 वैक्सीन से प्रजनन क्षमता पर कोई नकारात्मक प्रभाव नहीं पड़ता
- कोविड टीके के बाद ज्यादातर लोगों पर कोई बुरा असर नहीं होता, लेकिन इसका मतलब यह नहीं कि वैक्सीन कारगर नहीं
- “भारत में जल्द कम से कम छह प्रकार की कोविड-19 वैक्सीन उपलब्ध हो जायेंगी, हमें आशा है कि एक महीने में 30-35 करोड़ खुराकें मिलना शुरू हो जायेंगी और हम एक दिन में एक करोड़ लोगों को टीका लगाने में सक्षम हो जायेंगे”
- एनटीएजीआई में कोविड-19कार्य समूह के अध्यक्ष डॉ. एनके अरोड़ा द्वारा कोविड-19टीकाकरण पर सामान्य प्रश्नों के जवाब
हमें जल्द ही जायडस कैडिला की दुनिया की पहली डीएनए-प्लासमिड वैक्सीन मिल जायेगी, जो भारत-निर्मित है। हमें जो अन्य वैक्सीनें जल्द मिलने की उम्मीद है, उनमें बायोलॉजिकल-ई की प्रोटीन सब-यूनिट वैक्सीन शामिल है। राष्ट्रीय टीकाकरण परामर्श समूह  के कोविड-19 कार्य समूह के अध्यक्ष डॉ. नरेन्द्र कुमार अरोड़ा ने यह बताया।उन्होंने आगे कहा कि इन वैक्सीनों का परीक्षण काफी उत्साहवर्धक रहा है। उन्होंने कहा, “हमें उम्मीद है कि यह वैक्सीन सितंबर तक उपलब्ध हो जायेगी। भारतीय एम-आरएनए वैक्सीन को 2-8 डिग्री सेल्सियस के तापमान पर रखा जा सकता है, वह भी सितंबर तक मिल जायेगी। दो अन्य वैक्सीनें सिरम इंस्टीट्यूट ऑफ इंडिया की नोवावैक्स और जॉनसन-एंड-जॉनसन भी जल्द मिलने की संभावना है। जुलाई के तीसरे सप्ताह तक भारत बायोटेक और एसआईआई की उत्पादन क्षमता में भी भारी इजाफा हो जायेगा।इससे देश में वैक्सीन की आपूर्ति में बढ़ोतरी होगी। अगस्त तक हम उम्मीद करते हैं कि हम एक महीने में 30-35 करोड़ डोज हासिल करने लगेंगे।” डॉ. अरोड़ा ने कहा कि इस तरह हम एक दिन में एक करोड़ लोगों को टीका लगाने में सक्षम हो जायेंगे।
ज्यादा जानकारी के लिए पढ़ें: https://pib.gov.in/PressReleasePage.aspx?PRID=1730286
श्री धर्मेन्द्र प्रधान ने मध्य प्रदेश के मुख्यमंत्री श्री शिवराज सिंह चौहान के साथ मंडला में कोविड केयर सुविधा का उद्घाटन किया
केन्द्रीय इस्पात और पेट्रोलियम एवं प्राकृतिक गैस मंत्री श्री धर्मेन्द्र प्रधान ने मध्य प्रदेश के मुख्यमंत्री श्री शिवराज सिंह चौहान के साथ आज मंडला जिले में कोविड केयर सुविधा का उद्घाटन किया। इस अवसर पर केन्द्रीय इस्पात राज्य मंत्री श्री फग्गन सिंह कुलस्ते और मध्य प्रदेश के लोक स्वास्थ्य एवं परिवार कल्याण मंत्री डॉ. प्रभुराम चौधरी भी उपस्थित थे।
ज्यादा जानकारी के लिए पढ़ें: https://pib.gov.in/PressReleasePage.aspx?PRID=1730393
शिक्षा राज्य मंत्री श्री संजय धोत्रे ने आईआईटी दिल्ली द्वारा कोविड-19 के लिए विकसित रैपिड एंटीजन जांच किट लॉन्च की
शिक्षा राज्य मंत्री श्री संजय धोत्रे ने आज कोविड-19 के लिए आईआईटी दिल्ली द्वारा विकसित रैपिड एंटीजन जांच किट लॉन्च की। इस रैपिड एंटीजन जांच किट को संस्थान के सेंटर फॉर बायोमेडिकल इंजीनियरिंग के प्रोफेसर डॉ. हरपाल सिंह के नेतृत्व में आईआईटी दिल्ली के शोधकर्ताओं द्वार विकसित किया गया है।इस परीक्षण किट को लॉन्च किए जाने के मौके पर आईआईटी दिल्ली के शोधकर्ताओं और उसके विनिर्माण भागीदारों को बधाई देते हुए राज्य मंत्री श्री संजय धोत्रे ने कहा, “मुझे विश्वास है कि यह तकनीक देश में कोविड परीक्षण उपलब्धता में क्रांति लाएगी। मुझे यह जानकर खुशी हुई कि इस किट को पूरी तरह से आईआईटी दिल्ली में आंतरिक संसाधनों का उपयोग करके विकसित किया गया है।”
ज्यादा जानकारी के लिए पढ़ें: https://pib.gov.in/PressReleasePage.aspx?PRID=1730378
पीआईबी के क्षेत्रीय कार्यालयों से प्राप्त जानकारी
केरल: एक जीनोम अनुक्रमण अध्ययन में कुछ कोविड-19 रोगियों में अत्यधिक संक्रामक डेल्टा प्लस वेरियेंट की उपस्थिति का पता चलने के बाद केरल के 3 गांवों को लॉकडाउन के तहत रखा गया है। एक मामला पथनमथिट्टा से और दो अन्य पलक्कड़ जिले में सामने आये हैं। प्रभावित क्षेत्रों को अलग करने और निवासियों के आरटी-पीसीआर परीक्षणों के अलावा, जिले में रोकथाम के कदम जिसमें लोगों के इकट्ठा होने और लोगों के आपस में मिलने जुलने पर रोक, व्यापक परीक्षण, तेज ट्रेसिंग के साथ-साथ स्थानीय आबादी को टीकाकरण के दायरे में लाने को प्राथमिकता के आधार पर किया जा रहा है। इस बीच, राज्य में कल 12,078 नयेकोविड मामले दर्ज किये गये। 136 नई मौतों के साथ, मरने वालों की संख्या बढ़कर 12,581 हो गयी। जांच पॉजिटिविटी दर10.37 प्रतिशत दर्ज की गयी। राज्य में अब तक कुल 1,31,20,886 लोगों का टीकाकरण किया जा चुका है। इसमें से 1,02,93,156 को पहली खुराक और 28,27,730 को दूसरी खुराक मिली है।
तमिलनाडु: तमिलनाडु के मुख्यमंत्री श्री एम के स्टालिन ने कोविड-19 के बाद की जटिलताओं को दूर करने के लिए विशेषज्ञों के साथ सभी सरकारी मेडिकल कॉलेज अस्पतालों में विशेष क्लीनिक स्थापित करने की घोषणा की। तमिलनाडु के स्कूलों को सामान्य स्थिति बहाल होने के बाद शैक्षणिक गतिविधियों को फिर से शुरू करने के लिए तैयार रहने को कहा गया है। चेन्नई और उसके उपनगरों में कोविड -19 मामलों में लगातार कमी आने के साथ, दक्षिण रेलवे ने और अधिक वर्गों के यात्रियों को आज से शुरू होने वाली उपनगरीय ट्रेनों में यात्रा करने की अनुमति दी है। राज्य के स्वास्थ्य मंत्री श्री एम सुब्रमण्यम ने कहा है कि अगर किसी जगह पर दो लोगों में भी डेल्टा प्लस वेरियंट पाया गया, तो पूरे क्षेत्र को प्रतिबंधित क्षेत्र घोषित किया जायेगा। तमिलनाडु ने गुरुवार को 155 मौतें और 6,162 नये मामले के साथ कोविड के मामलों में और गिरावट दर्ज की। मरने वालों की कुल संख्या अब 31,901 है और सक्रिय मामले 50 हजार के स्तर से नीचे 49,845 पर आ गये हैं। कल राज्य में लगभग 4.32 लाख लोगों को कोविड टीके लगाये गये। तमिलनाडु के तिरुवरूर जिले के कट्टूर नामक गांव में 100 प्रतिशत टीकाकरण हासिल कर लिया गया है। तमिलनाडु में अब तक कुल 1,39,88,481 लोगों का टीकाकरण किया जा चुका है। इसमें से 1,16,13,983 ने पहली खुराक और 23,74,498 ने दूसरी खुराक ली। इसी तरह पुड्डुचेरी यूटी में अब तक कुल 4,61,886 लोगों का टीकाकरण किया जा चुका है। इसमें से 4,01,601 ने पहली खुराक ली और 60,285 ने दूसरी खुराक ली।
कर्नाटक: 24 जून 2021 के लिए जारी राज्य सरकार के बुलेटिन के अनुसार, रिपोर्ट किये गये नये मामले: 3,979; कुल सक्रिय मामले: 1,10,523; कोविड से नई मौतें: 138; कोविड से कुल मौतें: 34,425। कल राज्य में कुल 2,89,581 टीका लगे, जिसके साथ अब तक कुल 2,07,72,477 को टीका लगाया जा चुका है। राज्य सरकार ने कोरोना के कारण आर्थिक नुकसान झेलने वाले होटल, रिसॉर्ट, रेस्तरां और मनोरंजन पार्क के लिए कर छूट की घोषणा की है। ये वर्ष 2021-22 में संपत्ति कर का केवल 50 प्रतिशत ही भुगतान करेंगे और शेष 50 प्रतिशत की छूट दी गयी है। राज्य की राजधानी में, 25% से अधिक युवाओं को टीका लगाया गया है। टीका अभियान 45 वर्ष से अधिक आयु के लोगों में भी जारी रहा है। कुशल कर्मियों की उपलब्धता और अनुकूल व्यावसायिक और नियामक स्थितियों के कारण, कर्नाटक कोविड की अवधि के दौरान भी निवेश के लिए एक पसंदीदा स्थान बना रहा।
आंध्र प्रदेश: राज्य में 88,622 नमूनों के परीक्षण के बाद 4981 नये कोविड-19 मामले दर्ज किये साथ ही 38 मौतें भी दर्ज हुईं, जबकि पिछले 24 घंटों के दौरान 6464 को छुट्टी दे दी गई। कुल मामले: 18,67,017; सक्रिय मामले: 49,683; संक्रमण मुक्त: 18,04,844; मौतें: 12,490। राज्य में कल तक कोविड टीकों की कुल 1,43,51,320 खुराकें दी गयी हैं, जिसमें 1,15,34,623 को पहली खुराक और 28,16,697 को दूसरी खुराक मिली हैं। राज्य ने सर्वोच्च न्यायालय के गुरुवार के उस निर्देश के बाद दसवीं और इंटरमीडिएट की बोर्ड परीक्षाओं को रद्द करने का फैसला किया है, जिसमें कहा गया है कि सभी राज्यों के बोर्ड को आंतरिक मूल्यांकन मानदंड विकसित करना चाहिए और 31 जुलाई से पहले परिणाम घोषित करना चाहिए। यूनिसेफ के एक प्रतिनिधिमंडल ने मुख्यमंत्री श्री वाई एस जगन मोहन रेड्डी से मुलाकात की और कोविड मरीजों के इलाज के लिये यूनिसेफ की ओर से 240 ऑक्सीजन कंसन्ट्रेटर और ग्रेस कैंसर फाउंडेशन की ओर से 50 लाख रुपये मूल्य के 25 कंसन्ट्रेटर और एन -95 मास्क सौंपे।
तेलंगाना: कल कुल मिलाकर 1088 नये मामले सामने आये और 9 लोगों की मौत हो गई, जिससे राज्य में कुल पॉजिटिव मामलों की संख्या 6,17,776 और मरने वालों की संख्या 3607 हो गयी। राज्य में संक्रमण से ठीक होने की दर 96.82 प्रतिशत है, जबकि राष्ट्रीय औसत 96.58 प्रतिशत है। राज्य में सक्रिय मामलों की संख्या अब 16,030 हो गयी है। राज्य में टीकाकरण अभियान की बात करें तो कल राज्य में सभी वर्ग के कुल 1,98,118 लोगों को पहली खुराक और 13,034 को टीके की दूसरी खुराक मिली। अब, राज्य में पहली खुराक प्राप्त करने वालों की कुल संख्या 82,59,416 और दूसरी खुराक पाने वालों की कुल संख्या 16,03,580 है।
महाराष्ट्र: महाराष्ट्र में गुरुवार को 9844 नए कोविड -19 मामलों के साथ, राज्य की कुल संक्रमण संख्या 60 लाख के गंभीर स्तर को पार कर गयी, जबकि इस दौरान 197 रोगियों ने संक्रमण के कारण दम तोड़ दिया। राज्य का कुल मामले अब 60,07,431 है। 197 और लोगों की मौतों के साथ, मरने वालों की कुल संख्या 1,19,859 तक पहुंच गयी। इसमें से पिछले 48 घंटों में 149 और पिछले हफ्ते में 48 मौतें हुईं। राज्य ने 13 जून को 59 लाख मामले का स्तर पार किया था। राज्य की कोविड-19 से संक्रमण मुक्त होने की दर अब 95.93 प्रतिशत है, जबकि कोविड मामले की मृत्यु दर बढ़कर 2 प्रतिशत हो गई है। सक्रिय मामलों की संख्या 1,21,767 है।
गुजरात: गुजरात ने गुरुवार को 129 नए कोविड-19 मामले और सिर्फ दो मौतें दर्ज कीं, जबकि 507 मरीज संक्रमण से मुक्त हो गये। 129 नये मामलों के जुड़ने के साथ, राज्य में कोरोनावायरस के कुल मामलों की संख्या बढ़कर 8,22,887 हो गयी। अहमदाबाद और जूनागढ़ में दिन के दौरान एक-एक मरीज ने दम तोड़ दिया, जिससे मरने वालों की संख्या 10,042 हो गयी। पिछले 24 घंटों में 507 मरीजों को अस्पतालों से छुट्टी मिली, जिससे ठीक होने वालों की संख्या 8,08,418 तक पहुंच गयी। वर्तमान में कोविड-19 संक्रमण से ठीक होने की दर 98.24 प्रतिशत है। गुजरात में अब 4,427 सक्रिय मामले हैं, जिनमें 51 मरीज वेंटिलेटर पर हैं। राज्य में अब तक कुल 2,39,02,371 लोगों को टीका लगाया जा चुका है। दिन के दौरान 4.44 लाख लोगों को कोरोनावायरस के टीके लगाये गये।
राजस्थान: राजस्थान में गुरुवार को पिछले 24 घंटों के दौरान कोविड -19 से कोई मौत दर्ज नहीं हुई। पूरे राज्य में 24 घंटे में कोविड-19 के 147 नये सक्रिय मामले दर्ज किये गये, जिनमें से 14 मामले राज्य की राजधानी जयपुर के थे। इसके विपरीत, इसी अवधि में कोविड-19 के 306 मरीज संक्रमण मुक्त हो गये। गुरुवार को, राज्य के तैंतीस जिलों में से आठ में बीते 24 घंटे की दौरान कोरोनावायरस का कोई नया सक्रिय मामला दर्ज नहीं हुआ।
मध्य प्रदेश: मध्य प्रदेश ने एक बार फिर देश में एक दिन में सबसे ज्यादा टीके लगाये। राज्य ने गुरुवार को टीके की 11,17,277 खुराकें दीं। 23 जिलों में 100 प्रतिशत टीकाकरण दर्ज किया गया। मध्य प्रदेश ने गुरुवार को कोविड-19 के 62 नये मामले और 22 नई मौतें दर्ज कीं,जिससे इसके संक्रमण के कुल मामलों की संख्या 7,89,561 और मरने वालों की संख्या से 8,849 हो गयी। राज्य के कुल 52 जिलों में से, 31 जिलों ने पिछले 24 घंटों में कोई नया कोरोनावायरस मामला दर्ज नहीं किया। पिछले 24 घंटों में कुल 255 मरीजों को अस्पतालों से छुट्टी दे दी गयी, जिससे मध्य प्रदेश में ठीक होने वालों की संख्या 7,79,432 हो गयी। राज्य में सक्रिय मामलों की संख्या 1,280 है।
छत्तीसगढ़: छत्तीसगढ़ के मुख्यमंत्री श्री भूपेश बघेल ने पड़ोसी राज्यों मध्य प्रदेश और महाराष्ट्र में कोरोना वायरस के डेल्टा प्लस वेरियेंट के बढ़ते मामलों को देखते हुए लोगों से सतर्क रहने की अपील की है। साथ ही मुख्यमंत्री ने राज्यों की सीमाओं पर आवाजाही पर कड़ी निगरानी रखने के निर्देश दिये हैं। छत्तीसगढ़ में अब तक डेल्टा प्लस वेरियेंट का एक भी मामला सामने नहीं आया है। छत्तीसगढ़ में कोविड-19 की गिनती गुरुवार को बढ़कर 9,92,391 हो गई, जिसमें 317 नये मामले शामिल थे, जबकि मरने वालों की संख्या आठ बढ़कर 13,415 हो गयी। विभिन्न अस्पतालों से कुल 81 लोगों को छुट्टी मिलने के बाद ठीक होने वालों की संख्या 9,71,662 तक पहुंच गयी, जबकि 524 अन्य लोगों ने दिन के दौरान अपना होम आइसोलेशन पूरा किया। राज्य में सक्रिय मामलों की संख्या 7,314 है।
गोवा: गोवा में कोरोना वायरस के कुल मामलों की संख्या 229 बढ़ कर गुरुवार को 1,65,426 तक पहुंच गयी, जबकि 258 और लोग संक्रमण से उबर गए। दिन के दौरान 9 और मरीजों की संक्रमण से मौत होने के बाद मरने वालों की संख्या बढ़कर 3,022 हो गयी। पिछले 24 घंटों में 258 मरीजों को अस्पतालों से छुट्टी मिलने के बाद राज्य में ठीक होने वाले मामलों की संख्या बढ़कर 1,59,677 हो गयी। सक्रिय मामलों की संख्या अब 2,727 है।
असम: असम में पिछले 24 घंटों में कोविड से कुल 34 मौत हुईं, जबकि दिन के दौरान की गयी 1,24,019 जांच में 2,781 नए संक्रमणों का पता चला। राज्य में लगभग 65 लाख लोगों को कोविड वैक्सीन की एक या दोनों खुराक मिल गयी हैं, और सरकार का 1.35 करोड़ टीकाकरण का लक्ष्य है। सरकार को 45 दिनों में इस लक्ष्य को हासिल करने की उम्मीद है। यह सूचित करते हुए कि शनिवार को कोविड से संबंधित प्रतिबंधों के लिए एक नये एसओपी की घोषणा की जायेगी, मुख्यमंत्री श्री हिमंत बिस्वा सरमा ने कहा कि राज्य के 15 जिलों में कोविड-19 के 220 हॉटस्पॉट की पहचान की गयी है।
मणिपुर: राज्य में 11 लोगों की मौत, 549 नए पॉजिटिव मामले दर्ज हुए हैं। मणिपुर में करीब 6 लाख लोगों को टीका लग गया है। मुख्यमंत्री का कहना है कि डेल्टा वेरियेंट, तीसरी लहर पर नियंत्रण के लिए कदम उठाये गये हैं।
मेघालय: ईस्ट खासी हिल्स जिला प्रशासन ने गुरुवार को एक आदेश जारी कर कहा, कि खुलने से पहले सभी दुकानों के परिसर में मालिकों, दुकानदारों और कर्मचारियों के कोविड टीकाकरण की स्थिति की जानकारी देने वाला एक संकेत/पोस्टर लगाया जाएगा। मेघालय ने गुरुवार को 420 नये मामले दर्ज किये वहीं दस मौतों के साथ मरने वालों की संख्या 800 का स्तर पार कर 807 तक पहुंच गयी। दिन में संक्रमण से ठीक होने वालों की संख्या 298 रही।
सिक्किम: सिक्किम ने पिछले 24 घंटों के दौरान 92 नए पॉजिटिव मामले, 198 रिकवरी और दो के कोविड-19 से मरने की जानकारी दी। आज तक कुल मामलों की संख्या 19681 और सक्रिय मामलों की संख्या 2282 हैं। दो और मौतों के साथ, मरने वालों की संख्या 298 तक पहुंच गयी जबकि 16850 मरीज अब तक संक्रमण मुक्त हो चुके हैं। राज्य में दैनिक पॉजिटिविटी दर 14.1 प्रतिशत और रिकवरी दर 85.6 प्रतिशत है।
त्रिपुरा: राज्य में पिछले 24 घंटों में 43,145 लोगों के टीकाकरण के साथ कुल 23 लाख से अधिक लोगों को टीका लगाया गया है। पिछले 24 घंटों में 2 मौतें हुई हैं और 359 लोग जांच में पॉजिटिव पाये गये।
नगालैंड: नगालैंड में गुरुवार को 88 नये मामले और 2 मौतें दर्ज हुईं। सक्रिय मामले 1308 हैं जबकि कुल मामले बढ़कर 24,629 हो गये हैं। मोकोकचुंग जिले के खेंसा गांव ने भी 100 प्रतिशत टीकाकरण का दर्जा हासिल कर लिया है। 17 जून को 313 लोगों को पहला टीका लगा, जबकि शेष 255 को 22 जून को टीका लगा जिससे शत-प्रतिशत का आंकड़ा पा लिया गया।